Diari Oficial de la Generalitat Valenciana


Sumari del DOGV 1921, del 10-12-1992 (1992/826593)

ORDRE de 27 de novembre de 1992, de la Conselleria de Cultura, Educació i Ciència, sobre constitució dels consells escolars dels centres docents concertats.
------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/11/27/(2)/dof/vci/html**

### Dades del document

Número de DOGV
:   1921

Data del DOGV
:   10-12-1992

Secció del DOGV
:   DISPOSICIONS GENERALS

Número del document
:   1992/826593


Data del document
:   27-11-1992

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 27 de novembre de 1992, de la Conselleria de Cultura, Educació i Ciència, sobre constitució dels consells escolars dels centres docents concertats.  
La Llei Orgànica 8/1985, de 3 de juliol, reguladora del dret a l?educació, estableix en l'article 55 que els professors, els pares dels alumnes i, si escau, els alumnes, intervindran en el control i en la gestió d els centres concertats mitjançant el consell escolar del centre.  
El Reglament de Normes Bàsiques sobre Concerts Educatius, aprovat per Reial Decret 23908,1985, de 18 de desembre, estableix en l'article 28 que el consell escolar del centre es constituirà d'acord amb un procediment que garantesca la publicitat i l?objectivat del procés electoral, i també el caràcter personal, igual i secret del vot dels membres de la comunitat escolar.  
Com que està pròxim l?acabament del mandat dels consells escolars dels centres concertats, constituïts d'acord amb el que preveu l?Ordre, d'aquesta conselleria, d?1 d'octubre de 1990, cal establir les regles concretes que han de regir el procediment de renovació d'aquests consells i la constitució dels que ho facen per primera vegada.  
Per això, i fent ús de les facultats que m'atorga l'article 35 de la Llei de Govern Valencià,  
ORDENE  
Article primer  
En els centres docents concertats que se citen en l'apartat següent, s'haurà de procedir a l?elecció dels membres del consell escolar abans del dia 22 de desembre de 1992, i a la constitució d'aquest amb anterioritat al 21 de gener de 1993, segons el procediment que figura en l'annex a aquesta ordre.  
Article segon  
Aquesta convocatòria serà d'aplicació als centres concertats següents:  
a) Els que constitueixen el consell escolar per primera vegada, segons que preveu el concert subscrit amb la Conselleria de Cultura, Educació i Ciència.  
b) Els que han de renovar els consells escolars per haver, transcorregut el termini de dos anys per al qual foren elegits.  
Article tercer  
El consell escolar dels centres concertats estarà constituït per:  
- El director.  
- Tres representants del titular del centre.  
- Quatre representants dels professors.  
- Quatre representants dels pares o tutors dels alumnes.  
- Dos representants dels alumnes, a partir del cicle superior de l?Educació General Bàsica.  
- Un representant del personal d'administració i serveis.  
Article quart  
Els directors dels serveis territorials de Cultura i Educació i els titulars i directors de centres concertats i les juntes electorals adoptaran les mesures necessàries per a garantir la normal constitució del consell escolar del centre i asseguraran la participació de tots els sectors de la comunitat escolar en els processos respectius, establint les condicions més favorables que permeten aquesta participació.  
Article cinqué  
Les infraccions de les normes sobre participació podran ser denunciades davant els serveis territorials de la Conselleria de Cultura, Educació i Ciència, i en aquest cas s'atendrà al que disposen els articles 61 i 62 de la Llei Orgànica 811985.  
Article sisè  
Per a tot el que no preveu aquesta ordre s'ajustarà al que disposa el Reglament d?òrgans de Govern dels Centres Públics, aprovat per Decret 1211986, de 10 de febrer, sempre que no s'opose a la legislació específica dels centres concertats i no vulnere el contingut essencial del dret del titular a la direcció del centre docent.  
DISPOSICIO FINAL  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 27 de novembre de 1992.  
El Conseller de Cultura, Educació i Ciència,   
ANDREU LOPEZ BLASCO  
ANNEX  
Procediment per a la constitució de consells escolars dels centres docents concertats de la Comunitat Valenciana.  
1. Podran ser electors i elegibles els alumnes, els pares o tutors, els professors i el personal d'administració i serveis inclosos en el cens electoral, sense que se'ls puga exigir un acte previ d'inscripció per a ser-hi inclosos.  
Només podran ser elegits pel sector corresponent de la comunitat escolar i solament per un dels sectors en cas de pertànyer a més d'un.  
II.1. La representació dels pares en el consell escolar del centre correspondrà a aquests o als representants legals dels alumnes, siga quin siga el nombre de fills que hi estiguen escolaritzats. El dret a elegir i ser elegit correspon al pare i a la mare o, si escau, als tutors legals. En els casos en què la pàtria potestat dels fills es trobe conferida només a un dels progenitors, les condicions de l?elector o elegible concerniran exclusivament a aquell.  
2. El dret a elegir i ser elegit, el tenen els professors que tinguen assignada una tasca al centre, sense perjudici d'aquells que pertanyen a cooperatives acollides a la disposició addicional quarta punt 1, o dels afectats per l'addicional cinquena punt 3 del Reial Decret núm. 291550711, de 18 de desembre.  
3. Els representants dels alumnes seran elegits per aquells que estiguen matriculats en el centre a partir del cicle superior de l?Educació General Bàsica.  
III.1. Per cada un dels consells escolars que s'hagen d'elegir es constituirà una junta electoral que organitzarà el procediment d'elecció en les condicions que millor asseguren la participació de tots els sectors de la comunitat educativa.  
2. La junta electoral presidida pel director del centre estarà formada per: un professor, un pare, un alumne del cicle superior d'Educació General Bàsica i un membre del personal d'administració i serveis, designats tots per sorteig. Formarà també part de la junta el titular del centre o la persona en qui delegue.  
IV. Seran competències de la junta electoral:  
a) Aprovar i publicar els ceps electorals que hauran d'elaborar prèviament el director del centre.  
b) Fixar el calendari electoral i determinar el període de presentació de candidatures.  
c) Admetre i proclamar les candidatures. Entre el dia de publicació de la llista de candidats i la data de les votacions hauran de transcórrer, com a mínim, vuit dies.  
d) Aprovar, si ho considera convenient, els models de paperetes electorals.  
e) Promoure la constitució de les meses electorals.  
f) Fixar l?horari durant el qual podran exercir el dret al vot els distints grups d'electors.  
V.1. Les associacions de pares d'alumnes i les associacions d'alumnes podran presentar candidatures diferenciades per a l?elecció dels seus respectius representants en el consell escolar del centre.  
2. No podrà exigir-se per a la presentació de candidatures cap requisit que comporte limitació del dret a ser elegit.  
VI. 1. La junta electoral de centre podrà aprovar models específics de paperetes electorals, en aquest cas seran nuls els vots emesos en model diferent.  
2. Quan hi haurà candidatures diferenciades de pares d?alumnes, de les previstes, en el punt cinqué, apartat 1, d'aquest annex, les paperetes s'ajustaran a les normes següents:  
a) Els noms dels candidats, pertanyen o no a candidatures diferenciades, s'ordenaran alfabèticament a partir de la inicial del primer cognom.  
b) Si el candidat es presentà formant part d'una candidatura diferenciada, sota el seu nom figurarà la denominació de l'associació que va presentar la candidatura.  
c) El nom de cada candidat estarà precedit d'un quadre. El votant marcarà amb una creu el quadre corresponent al candidat o candidats als quals atorgue el vot.  
VIII. Es constituirà una mesa electoral per cada un dels sectors de la comunitat educativa amb dret a elegir representants en el consell escolar.  
La composició i el funcionament d'aquesta seran els establerts en l'apartat V del Decret 12/1986 del Consell de la Generalitat Valenciana, pel qual s'aprova el Reglament dels òrgans de Govern dels Centres Públics d'Educació General Bàsica, Batxillerat i Formació Professional de la Comunitat Valenciana.  
VIII.1. Les votacions es faran mitjançant sufragi directe, secret i no delegable.  
2. Cada votant dipositarà en l?urna corresponent una papereta on haurà de constar el nom o noms de les persones a les quals n'atorga la representació.  
Els pares i professors faran constar en la papereta un màxim de tres noms, els alumnes un màxim de dos i el personal d'administració i de serveis un únic nom.  
IX.1. Els electors podran emetre el vot per correu. Per exercir aquest dret, els electors hauran de presentar-se personalment en el centre escolar, com a mínim, cinc dies abans del dia de les votacions i sol·licitar de la junta electoral la documentació necessària per a exercir el vot per correu.  
2. Després de rebre la sol·licitud la junta electoral comprovarà la inscripció en el cens, realitzarà l'anotació corresponent per tal que el dia de les eleccions no es realitze el vot personalment i farà un certificat d'inscripció. Així mateix facilitarà a l?elector la llista dels candidats, les paperetes i els sobres electorals i un sobre amb l?adreça de la junta electoral i la mesa en què n'ha d'exercir el dret.  
3. L'elector triarà la papereta de vot, l?emplenarà i la introduirà en el sobre electoral Aquest sobre i el certificat d'inscripció s'introduiran en el sobre adreçat a la junta electoral i l?elector el trametrà per correu certificat.  
4. La junta electoral conservarà els vots rebuts per correu i els farà arribar a la mesa corresponent abans de l?hora de l'acabament de la votació. Els vots rebuts posteriorment no es computaran.  
X.1. Una vegada finalitzades les votacions, les meses procediran, en acte públic, a l?escrutini dels vots.  
Efectuat el recompte, cada mesa estendrà una acta en què figuraran els noms dels representants elegits i els de tots aquells altres candidats votats, i hi especificarà el nombre de vots obtinguts, per cadascun dels. Al costat del nom dels candidats presentats en candidatura diferenciada, hi figurarà el nom de l'associació o organització que la va presentar.  
Quan es produesca un empat en les votacions, l?elecció es farà per sorteig.  
2. L'acta es trametrà a la junta electoral, la qual proclamarà els candidats electes en el termini màxim de quaranta-vuit hores, comptadores des del moment en què hagen acabat les votacions de tots els grups.  
3. La junta electoral trametrà als serveis territorials de Cultura i Educació còpies de l'acte de proclamació i de les actes rebudes de les meses electorals.  
4 El director del centre, en el termini màxim de quaranta-vuit hores comptadores des del moment en què hagen conclòs les votacions de tots els grups, emplenarà i trametrà als serveis territorials de Cultura i Educació l?imprès en que continga les dades de participació que figuren al final d'aquest annex.  
XI. Dins els deu dies següents a la proclamació per la junta electoral dels candidats elegits, el director procedirà a la convocatòria de la sessió constitutiva del consell escolar del centre.


Còpia Permalink ELI